Meld. St. 17

(2013–2014)
Melding til Stortinget

Tilbaketrekning av Prop. 195 L (2012–2013) Endringer i tinglysingsloven mv. (registrering av gjeld)

Tilråding fra Barne-, likestillings- og inkluderingsdepartementet 29. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Regjeringen Stoltenberg II fremmet 27. september 2013 Prop. 195 L (2012–2013) Endringer i tinglysingsloven (registrering av gjeld).

I proposisjonen ble det foreslått lovendringer som skulle etablere lovgrunnlag for rapportering, registrering og utlevering av enkeltpersoners kreditt som ikke er sikret med registrert panterett i formuesgoder som tilhører lånetaker (gjeldsregister). Registeret ville typisk gjelde kredittkort og forbrukslån. Opplysningene skulle kunne brukes av kredittytere ved vurdering av lånesøknader fra enkeltpersoner. Formålet med registreringen er å forebygge gjeldsproblemer blant private.

2 Departementets vurdering

Departementet ønsker å foreta en ny vurdering av enkelte elementer i lovforslaget. Regjeringen har på denne bakgrunn besluttet å trekke tilbake Prop. 195 L (2012–2013).

Tilråding

Barne-, likestillings- og inkluderingsdepartementet

tilrår:

Tilråding fra Barne-, likestillings- og inkluderingsdepartementet 29. november 2013 om tilbaketrekning av Prop. 195 L (2012–2013) Endringer i tinglysingsloven mv. (registrering av gjeld) blir sendt Stortinget.